It hiet zijn comen in rechte voe meye en scepen van loeven henr speelbergh
in deen zijde en peter van mairbeke in dande Aldair de voirs henrick
een aensprake dede tot den selven petn zeggen dat zij anderwile
tsamen vergadert hadden geweest en dat daer de voirs henr sette
eenen nobel oft vijftich stuvs daer voe om den voirs petn dien te
trecken en daer voe te zetten den voirs henricken te leven oft van
hem tontfaen op eenen zek prijs xiiii mudde tarwen xiiii mudde
roggen xiiii mudde ghersten en xiiii mudden evenen all der maten va
loeven en dat doen de voirs peter den voirs nobel track zettende elc
mudde vanden voirs graine op zeventhien stuvs te leven tuschen dien
tijde en liechtmisse doen naistvolgende en nu langhe ovleden vanden
welcken de voirs henrick koes tvoirs grain tontfaen en tgelt te
gheven betalen noch eenen rijnsch gulden van xx stuvs van gelage
dairaf hem peter deen helicht soude opleggen alsmen tvoirs grain levde
oft henrick soude hem die helicht aen tvoirs grain inder leveringhen
afcorten welcke poenten de voirs henrick bood te thoenen hopende
zo verre hij des volquame dat hem dan de voirs peter vander voirs
comanscap voldoen soude en sculdich wae te voldoen dair op de
voirs peter hem verantwde meynende d inne niet gehouden te wesen
bij diversen redenen en zunderlinghe want die comanscap wel van
over drie jairen geschied was Welcke aensprake en verantwden geschied
zijnde de scepen van loeven wijsden den voirs henricken tsijnen
bethoene des hij geheelic volquam van allen den poenten also hij hem
vermeten hadde en voirscr steet Na den welken de scepen va lov
ter maniss vanden meye wijsden voe een vonisse dat de voirs ptien vand
voirs comanscap malcanden voldoen souden na dat de wairheit daf
gedraghen heeft cor roel vynck heyk caverson ja xvi
It margriete moeltants heeft aengesproken janne kyen en mgrieten zinen
wive van xl stuvs die hen de vors moeltants te diversen stonden geleend
hadde zom hen beiden tsamen zom den eenen van hen birund daf de
selve moeltants alnoch in gebreke was En dat de voirs gehuysschen
henre de voirs schout noch sculdich waren en aen henr ontleend
hadden dat bood zij te houden ten heilighen oft hen te gheven dop
de voirs gehuysschen zeyden en boden ten heilighen dat zij den
voirs moeltant wel betaelt hadden tot op twee stuvs na va alle
des zij tegen henre ye ontleenden Tot welker eed zij gewijst
worden dien zij deden betalen de voirs ii stuvs en dna worden
zij gewijst heurs eeds wel volcomen te wesen cor stab in placito
sdijsd ja xii